Økonomiudvalget besluttede endeligt i dag, at de ikke vil yde økonomisk førstehjælp til Messecenter Nord. - Inden vi skulle tage stille, opstillede vi en række forudsætninger, som ikke er blevet opfyldt. Derudover holdt vi et møde med messecenterets ledelse, som ikke selv mente, at der er nogen fremtid for centeret. Og sådan et projekt kan vi ikke støtte, udtaler borgmester og formand for Økonomiudvalget i Jammerbugt Kommune Mogens Gade. Dermed ser fremtiden sort ud for messecenteret. Det var ellers deres håb, at Jammerbugt Kommune ville give 1,5 millioner kroner i tilskud, men det tilskud kan de nu kigge langt efter.

Opsummering:
Det bliver ikke Jammerbugt Kommune, der skal redde Messecenter Nord.